《得同社欧嘉祝秋闱捷报》
明代·黄公仪

夙盟谁不羡藏珍，到此欣闻脱颖新。三献已知终售主，一鸣应颖足惊人。

唱来白雪称高调，步去青霄已绝尘。明日上方逢给扎，长扬羽猎更无伦。

作者简介：黄公仪，字元礼。顺德人。明神宗万历三十七年（一六〇九）举人，十上公车不第。谒上犹教谕，历仕湖广武昌府同知。致政归，年八十二始卒。有《北征草》、《易轩集》、《犹川稿》及《九转佚老堂稿》、《粤州》诸草。清康熙《顺德县志》卷八有传。